
	ЈАВНИ КОНКУРС ЗА ПОПУЊАВАЊЕ ПОЛОЖАЈА 
	



Република Србија
Општина Медвеђа
Општинско веће општине Медвеђа
М е д в е ђ а


Датум оглашавања: 16.септембар 2026. године 
Датум истека рока за пријављивање:16. октобар 2026. године

	Општинско веће општине Медвеђа на основу, члана 46. Закона о локалној самоуправи („Службени гласник Републике Србије“ бр.129/2007, 83/2014-др. закон, 101/2016- др.закон, 47/2018 и 111/2021-др.закон), члана 49.,50.,95 и 102. Закона о запосленима у аутономним покрајинама и јединицама локалне самоуправе („Службени гласник РС“ бр. бр.21/16, 113/17, 113/17-др.закон,  95/18 , 114/21 и 92/23),  члана 9., 10. и 11. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС“ бр. 107/23), члана 66. Статута општине Медвеђа („Сл.гласник града Лесковца“, бр.9/2019), члана 23. Правилника о организацији и систематизацији радних места у Општинској управи, Општинском правобранилаштву, стручним службама и посебним организацијама Општине Медвеђа („Службени гласник града Лесковца“, број: 30/2024 и 12/2026) и Решења о попуњавању положаја у Општинској управи општине Медвеђа на период од 5 година, број: 004108201 2026 06154 003 000 060 107 001 од 11.септембра 2026.године, оглашава

ЈАВНИ КОНКУРС
ЗА ПОПУЊАВАЊЕ ПОЛОЖАЈА У ОПШТИНСКОЈ УПРАВИ ОПШТИНЕ МЕДВЕЂА

I Орган у коме се положаји попуњавају:
Општинска управа општине Медвеђа, у Медвеђи, улица  Краља Милана 48.
II Положаји  који се попуњавају:
[bookmark: _Hlk178328443]1.Положај Начелник Oпштинске управе општине Медвеђа, у звању положај у  I  групи, – 1 службеник.
Опис послова: Руководи и координира радом Општинске управе; планира, усмерава и надзире рад Општинске управе; усклађује рад организационих јединица Општинске управе и обезбеђује њено функционисање као јединственог органа; остварује сарадњу организационих јединица у оквиру Општинске управе; обавља и друге послове у складу са законом, Статутом општине, одлукама Скупштине општине, Општинског већа и председника Општине.
Одговора за законито, благовремено и квалитетно обављање свих послова.
	Услови: Стечено високо образовање из научне односно стручне области у оквиру образовно-научног поља правних наука на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, положен државни стручни испит, најмање пет година радног искуства у струци и потребне компетенције за обављање послова радног места.
2. Положај Заменик начелника  општинске управе општине Медвеђа, у звању положај у II      групи, – 1 службеник.
	Опис послова: Замењује начелника Општинске управе у случају његове одсутности или спречености, вршећи сва овлашћења и дужности начелника у складу са законом и актима општине Медвеђа, руководи и координира радом Општинске управе; планира, усмерава и надзире рад Општинске управе; усклађује рад организационих јединица Општинске управе и обезбеђује њено функционисање као јединственог органа; остварује сарадњу организационих јединица у оквиру Општинске управе; обавља и друге послове у складу са законом, Статутом општине, одлукама Начелника управе, Скупштине општине, Општинског већа и председника Општине. Одговара за законито, благовремено и квалитетно обављање свих послова.
	Услови: Стечено високо образовање из научне односно стручне области у оквиру образовно-научног поља правних наука на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, положен државни стручни испит, најмање пет година радног искуства у струци и потребне компетенције за обављање послова радног места.
III Место рада: Општина Медвеђа, Краља Милана број 48. 
IV Врста радног односа: Положаји се попуњавају на период од 5 година.
V Општи услови за заснивање радног односа за радна места наведена у јавном конкурсу:
1) држављанство Републике Србије,
2) пунолетство,
3) да лицу раније није престајао радни однос у државном органу, органу аутономне покрајине или јединице локалне самоуправе због теже повреде дужности из радног односа,
4) да лице није правноснажно осуђивано на безусловну казну затвора од најмање шест месеци,

VI Компетенције које се проверавају у изборном поступку:
	У изборном поступку се проверавају опште функционалне компетенције, посебне функционалне компетенције, понашајне компетенције и мотивација за рад на радном месту.
	
VII Поступак и начин провере компетенција:

За  положај под редним бројем 1.

Опште функционалне компетенције: Организација и рад органа јединице локалне самоуправе у Републици Србији; Пословна комуникација и Дигитална писменост.
Напомена: Општа функционална компетенција - Дигитална писменост може се доказати сертификатом, потврдом или другим писаним доказом.
Посебне функционалне компетенције: 1) за област рада послови руковођења (управљање људским ресурсима, управљање променама); 2) за радно место (Закон о локалној самоуправи, Закон о буџетском систему, Закон о општем управном поступку, Закон о запосленима у аутономним покрајинама и јединицама локалне самоуправе, Статут општине Медвеђа, Одлука о Општинској управи општине Медвеђа, Правилник о организацији и систематизацији радних места у Општинској управи, Општинском правобранилаштву, стручним службма и посебним организацијама Општине Медвеђа.
Опште функционалне компетенције и Посебне функционалне компетенције провераваће се писаним путем – писана симулација и усменим путем (разговор са Комисијом). Након што кандидати предају писану симулацију, усмена провера врши се разговором са Конкурсном комисијом.

Понашајне компетенције: 
Понашајне компетенције: управљање информацијама; управљање задацима и остваривање резултата; оријентација ка учењу и променама; изградња и одржавање професионалних односа; савесност, посвећеност и интегритет, вршиће се путем интервјуа базираног на компетенцијама.

Процена мотивације за рад на радном месту и прихватање вредности јединице локалне самоуправе вршиће се путем разговора са конкурсном комисијом (усмено).

За положај под редним бројем 2.

Опште функционалне компетенције: Организација и рад органа јединице локалне самоуправе у Републици Србији; Пословна комуникација и Дигитална писменост.
Напомена: Општа функционална компетенција - Дигитална писменост може се доказати сертификатом, потврдом или другим писаним доказом.
Посебне функционалне компетенције: 1) за област рада послови руковођења (управљање људским ресурсима, управљање променама); 2) за радно место (Закон о локалној самоуправи, Закон о буџетском систему, Закон о општем управном поступку, Закон о запосленима у аутономним покрајинама и јединицама локалне самоуправе, Статут општине Медвеђа, Одлука о Општинској управи општине Медвеђа, Правилник о организацији и систематизацији радних места у Општинској управи, Општинском правобранилаштву, стручним службма и посебним организацијама Општине Медвеђа.
Опште функционалне компетенције и Посебне функционалне компетенције провераваће се писаним путем – писана симулација и усменим путем (разговор са Комисијом). Након што кандидати предају писану симулацију, усмена провера врши се разговором са Конкурсном комисијом.

Понашајне компетенције: 
Понашајне компетенције: управљање информацијама; управљање задацима и остваривање резултата; оријентација ка учењу и променама; изградња и одржавање професионалних односа; савесност, посвећеност и интегритет, вршиће се путем интервјуа базираног на компетенцијама.

Процена мотивације за рад на радном месту и прихватање вредности јединице локалне самоуправе вршиће се путем разговора са конкурсном комисијом (усмено).

IX Пријава на јавни конкурс врши се на прописаном обрасцу пријаве
	Образац пријаве на овај конкурс доступан је на интернет презентацији Општине Медвеђа https://www.medvedja.ls.gov.rs/ као и на пријемном шалтеру Општинске управе општине Медвеђа. 
Приликом предаје пријаве на јавни конкурс, пријава добија шифру под којом подносилац пријаве учествује у даљем изборном поступку.
Подносилац пријаве ће бити обавештен о додељеној шифри у року од три дана од пријема пријаве достављањем наведеног податка на начин који је у пријави назначио за доставу обавештења.
X Рок за подношење пријаве 
Рок за подношење пријаве на јавни конкурс је 30 (тридесет) дана и почиње да тече од дана објављивања обавештења о јавном конкурсу у дневним новинама које се дистрибуирају за целу територију Републике Србије.
XI Адреса на коју се подноси пријава за јавни конкурс:
Поштом  на адресу Општинско веће општине Медвеђа, Конкурсна комисија за спровођење јавног конкурса за попуњавање положаја у Општинској управи општине Медвеђа, ул. Краља Милана бр. 48, 16240 Медвеђа или непосредно на Шалтеру Писарнице Општинске управе општине Медвеђа, ул. Краља Милана бр. 48, 16240 Медвеђа, са назнаком: „за јавни конкурс“,  „не отварати“ и називом положаја за који се подноси пријава. 
XII Докази који се прилажу уз пријаву на конкурс: оригинал или оверена фотокопија дипломе којом се потврђује стручна спрема; оригинал или оверена фотокопија доказа о радном искуству у струци (потврда, решење и други акти којима се доказује на којим пословима, у ком периоду и са којом стручном спремом је стечено радно искуство); очитану личну карту,  доказ да кандидату није престајао радни однос у државном органу, односно органу аутономне покрајине или јединице локалне самоуправе због теже повреде дужности из радног односа, 

Сви докази прилажу се у оригиналу или фотокопији која је оверена код јавног бележника (изузетно у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао).

Као доказ се могу приложити и фотокопије докумената које су оверене пре 1. марта 2017. године у основним судовима, односно општинскоj управи. Законом о општем управном поступку („Службени гласник РС”, број: 18/16, 95/118 -  аутентично тумачење и 2/2023 – одлука УС) је, између осталог, прописано да су органи у обавези да по службеној дужности, када је то неопходно за одлучивање, у складу са законским роковима, бесплатно размењују, врше увид, обрађују и прибављају личне податке о чињеницама у службеним евиденцијама, осим ако странка изричито изјави да ће податке прибавити сама. 
Потребно је да учесник конкурса у делу Изјава, у обрасцу пријаве, заокружи на који начин жели да се прибаве његови подаци из службених евиденција. Пример изјаве се налази на интернет презентацији општине Медвеђа https://www.medvedja.ls.gov.rs где се иста може преузети.
Орган, по службеној дужности, на основу члана 103. Закона о општем управном поступку („Службени гласник РС”, бр. 18/16, 95/18 – аутентично тумачење и 2/2023-Одлука УС), за кандидате прибавља:
1) уверење о држављанству;
2) извод из матичне књиге рођених;
3) уверење МУП-а да кандидат није правоснажно осуђиван на безусловну казну затвора у трајању од најмање шест месеци;
4) доказ о положеном државном стручном испиту за рад у државним органима / доказ о положеном правосудном испиту, а уколико немају положени државни стручни испит односно правосудни испит дужни су да доставе доказ о положеном стручном испиту у року од 20 дана од дана истека рока за подношење пријаве на јавни конкурс.

Међутим, ако у Вашој пријави наведете да желите сами да доставите ова документа, тада их морате доставити у оригиналу или овереној фотокопији, у року од 5 радних дана од дана пријема позива за достављање доказа.
Ако је учесник конкурса службеник, уместо уверења о држављанству и извода из матичне књиге рођених службеник подноси решење о распоређивању или премештају на радно место у органу,служби или организацији у којој ради или решење да је нераспоређен.
Ако се испуњеност компетенција може доказивати сертификатима, потврдама или другим писаним доказима, кандидат подноси наведени доказ истовремено са пријавом.
Податак о припадности националној мањини утврђује се на основу извода из матичне књиге рођених.
XIII Предност код избора кандидата
На овом конкурсу, предност на изборној листи, у случају једнаког броја бодова кандидата, имаће дете палог борца, ратни војни инвалид и борац у складу са чланом 111. Закона о правима бораца, војних инвалида, цивилних инвалида рата и чланова њихових породица („Службени гласник РС”, број 18/20), као и припадници Албанске и Ромске  националне мањине.

XIV Датум и место провере компетенција кандидата у изборном поступку: 
	Са кандидатима чије су пријаве благовремене, допуштене, разумљиве, потпуне и који испуњавају услове предвиђене огласом о јавном конкурсу, на основу података наведених у обрасцу пријаве на конкурс, изборни поступак ће се спровести почев од 21. октобра 2026. године.
Провера општих функционалних компетенција, посебних функционалних компетенција, понашајних компетенција и процена мотивације обавиће се у просторијама Општинске управе општине Медвеђа, ул. Краља Милана 48, о чему ће кандидати бити благовремено обавештени на контакте (бројеве телефона и адресе) које наведу у својим пријавама.
Јавни конкурс спроводи Конкурсна комисија именована од стране Општинског већа општине Медвеђа.
XV Лице задужено за давање обавештења о конкурсу:
Дејан Симић, телефон: 0645665696,  e-mail: dejan.simic@medvedja.ls.gov.rs
VI Овај оглас објављен је на електронској огласној табли Општинске управе општине Медвеђа на следећем линку https://www.medvedja.ls.gov.rs/sr/aktuelnosti/elektronska-oglasna-tabla/, на веб презентацији Општине Медвеђа https://www.medvedja.ls.gov.rs/.
XVII Неблаговремене, недопуштене, неразумљиве или непотпуне пријаве и пријаве уз које нису приложени сви потребни докази у оригиналу или фотокопији овереној у општини, суду или код јавног бележника, биће одбачене. 

	Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола. 
	

    Доставити:
· На електронској огласној табли Општинске управе општине Медвеђа,
· На интернет презентацији Општине Медвеђа,
· У списе предмета/архиви.                                             



ОПШТИНСКО ВЕЋЕ ОПШТИНЕ МЕДВЕЂА
Број: 004108247 2026 06154 003 000 060 107 001 од 14. септембра 2026. година
                  
                
		            ПРЕДСЕДНИК 
                 ОПШТИНСКОГ ВЕЋА 
                         Драган Кулић

